 SLOVENSKA BRALNA ZNAČKA Začetek branja: 17. september – dan zlatih knjig Zaključek: 26. april Bralna značka je gibanje, ki otroke in mlade spodbuja k branju. Učenci si s sodelovanjem pri Bralni znački bogatijo besedišče in ob tem razvijajo domišljijo. Urijo se v tehniki branja in ustnega sporočanja. Trudimo se, da bi našim učencem olajšali in polepšali stik s knjigo in si želimo, da bi postali redni bralci in bi to ostali tudi kasneje v življenju. Branju za bralno značko se lahko priključijo učenci od 1. do 9. razreda. Učenci izbirajo knjige po priporočilnih seznamih, ki so izobešeni v knjižnici. Najdete a jih tudi pod zavihkom "Za učence". Učenci devetih razredov, t.i. ZLATI BRALCI, bodo na zaključni prireditvi prejeli knjižno nagrado za neprekinjeno devetletno sodelovanje pri Bralni znački. NEMŠKA IN ANGLEŠKA BRALNA ZNAČKA V knjižnici je na voljo tudi gradivo za nemško in angleško bralno značko, ki je urejeno na posebnih policah. Koordinatorica bralne značke: Andreja Peruš 