<p><strong>Vključujoča šola – vključujoč fizični prostor</strong></p>
<p>V šolskem letu 2023/24 smo se vključili v razvojno nalogo&nbsp;<em>Vključujoča šola – vključujoč fizični prostor,</em>&nbsp;ki jo vodi ZRSŠ. V razvojni nalogi bodo poudarki na ustvarjanju učinkovitega didaktičnega, fizičnega in socialnega okolja.</p>
<p>Končni cilj&nbsp;naloge je, da bi zmogli v šolah ustvariti takšno okolje, da bi učenci radi prihajali k pouku, da bi iskali izzive, tudi sami predlagali načine učenja, vztrajali, se dobro počutili, v učenju videli smisel, znali zaznati osebne in skupne dosežke ter se naučili prevzemati odgovornost.</p>
<p>V tem šolskem letu se bo v okviru razvojne naloge usposabljal tim, ki bo nato pridobljeno znanje širil na celoten kolektiv. Razvojna naloga traja tri leta.</p>